Zabbuli 100
Zabbuli ey’okwebaza.
1 Muleetere Mukama eddoboozi ery’essanyu mmwe ensi zonna.
2 Muweereze Mukama n’essanyu;
mujje mu maaso ge n’ennyimba ez’essanyu.
3 Mumanye nga Mukama ye Katonda;
ye yatutonda, tuli babe,
tuli bantu be era endiga ez’omu ddundiro lye.
4 Muyingire mu miryango gye nga mwebaza,
ne mu mpya ze n’okutendereza;
mumwebaze mutendereze erinnya lye.
5 Kubanga Mukama mulungi, n’okwagala kwe kwa lubeerera;
n’obwesigwa bwe bwa mirembe gyonna.